เรื่องร้องเรียน: อยากให้สำนักงานเขต มีโครงการ ธนาคารขยะประกันชีวิต แบบเทศบาล/อบต. ตาม ตจว. ซึ่งจะช่วยแก้ปัญหาขยะ และสรา้งหลักประกันให้กับประชาชน โดยกำหนดกลุ่มเป้าหมายเป็น 2 กลุ่ม  1. กลุ่มที่อยุ่ กทม. (มีทะเบียนบ้านใน กทม.) 2. กลุ่มที่อยู่อาศัยจังหวัดอื่นๆ แต่อาศัย อยุ่ กทม.  โดย สำนักงานเขต มีจุดรับขยะ เช่น ขวดพลาสสติก ขวดแก้ว ขวดอลูมิเนียม แล้วทำบัญชี ให้ ประชาชน หรือ สมุดแบบฝากเงิน เพื่อจะได้รู้ยอดสะสม ได้  ตัวอย่างการดำเนินการ https://www.youtube.com/watch?v=M3eJRcuCp-k  https://www.youtube.com/watch?v=O8xcvHY2EEY&t=16s  https://www.youtube.com/watch?v=T5Z-dpTsZzs
การดำเนินการของเจ้าหน้าที่: สำนักสิ่งแวดล้อม กรุงเทพมหานคร พิจารณาแล้วเห็นว่า ข้อเสนอแนะของท่านมีประโยชน์ ต่อหน่วยงานและประชาชนทั่วไป สามารถนำไปประยุกต์ใช้ให้เหมาะสมกับพื้นที่ และบริบททางสังคม ในการลด  คัดแยกขยะ และนำกลับไปใช้ประโยชน์ได้อย่างเป็นรูปธรรม ซึ่งปัจจุบันทางกรุงเทพมหานครได้จัดกิจกรรมที่เกี่ยวกับการจัดการขยะต้นทาง ดังนี้         1. กิจกรรมตลาดนัดรีไซเคิลกรุงเทพมหานคร 2 (ดินแดง) และกิจกรรมทรัพย์ทวีรีไซเคิล โดยนัดผู้ซื้อมารับซื้อขยะรีไซเคิล ในวันและเวลาที่กำหนด เพื่อเป็นการเพิ่มช่องทางในการจัดการขยะรีไซเคิลอย่างเหมาะสม ปัจจุบันได้ขยายกิจกรรมตลาดนัดรีไซเคิลไปยังศาลาว่าการกรุงเทพมหานคร 1 (เสาชิงช้า) ได้รับการตอบรับเป็นอย่างดี       2. กิจกรรมทอดผ้าป่ารีไซเคิล “ขยะสร้างบุญ” เนื่องในวันสำคัญทางศาสนา เพื่อส่งเสริมความร่วมมือของประชาชนในการคัดแยกขยะรีไซเคิลมาใช้ประโยชน์เพื่อเพิ่มมูลค่า และช่วยลดปริมาณขยะ เมื่อขายแล้วนำเงินที่ได้จากการจัดกิจกรรมถวายให้วัดหรือโรงเรียนในพื้นที่        3. โครงการมือวิเศษกรุงเทพ แยกเพื่อให้...พี่ไม้กวาด กรุงเทพมหานครร่วมกับภาคีเครือข่าย ประกอบด้วย Less Plastic Thailand, Z-safe, YOU เทิร์น Platform by GC โครงการ “วน” สถาบันสิ่งแวดล้อมไทย และคณะทำงานโครงการความร่วมมือภาครัฐ ภาคธุรกิจ และภาคประชาสังคม เพื่อจัดการพลาสติกและขยะอย่างยั่งยืน (PPP Plastic) รวบรวมพลาสติกหลากหลายชนิด ประกอบด้วย พลาสติกใส พลาสติกขุ่น และพลาสติกยืดหรือฟิล์มยืดสะอาด โดยขวด PET เบอร์ 1 ขนาด 600 มล. จำนวน 42 ขวด จะนำไปจัดทำชุด PPE สะท้อนแสงสำหรับพนักงานกวาดสวมใส่ขณะปฏิบัติงานได้ 1 ชุด โดยมีการออกแบบชุดและเลือกใช้สีที่เน้นความปลอดภัยตามมาตรฐานสากล ส่วนพลาสติกขุ่นจะนำไปผลิตถังขยะสำหรับรองรับขยะรีไซเคิลหรือถุงสำหรับใส่ขยะรีไซเคิลได้ ส่วนพลาสติกยืดหรือฟิล์มยืดจะนำไปผลิตถุงตามโครงการ "วน" นำรายได้มาสมทบโครงการด้วย ปัจจุบันตั้งจุดรับพลาสติกใช้แล้ว 93 จุด ประกอบด้วย บริเวณศาลาว่าการกรุงเทพมหานครเสาชิงช้าและดินแดง จำนวน 3 จุด สำนักงานเขต 50 เขต จำนวน 50 จุด และสวนสาธารณะ 27 สวน จำนวน 40 จุด รวมทั้งศึกษาและขยายขีดความสามารถในการตั้งจุดรับขยะประเภทอื่นในพื้นที่นำร่องต่อไป เช่น ตลาดของกรุงเทพมหานคร 12 แห่ง        ขอขอบคุณที่ท่านได้ให้ข้อเสนอแนะที่เป็นประโยชน์และเจตนาที่ดีในการสนับสนุนการดำเนินงานของกรุ...
ความเห็นของผู้แจ้ง: อยากใฟ้มีโครงการ ธนาคารขยะประกันชีวิต แบบเทศบาลเมืองใหม่บางบัวทอง
พื้นที่: แขวงเสาชิงช้า เขตพระนคร กรุงเทพมหานคร